KOMISSION ASETUS (EY) N:o 842/98,
annettu 22 päivänä huhtikuuta 1998,
raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä annetun asetuksen (ETY) N:o 3478/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 2595/97 (2), ja erityisesti sen 7 artiklan,
sekä katsoo, että
asetuksen (ETY) N:o 2075/92 5 artiklan a alakohdan säännösten mukaisesti palkkioiden maksun edellytyksenä on, että tupakanlehdet ovat lähtöisin määrätyltä tuotantoalueelta,
komission asetuksen (ETY) N:o 3478/92 (3), sellaisena kuin se on viimeksi muutettuna asetuksella (EY) N:o 284/98 (4), 1 artiklan 2 kohdan mukaisesti tuotantoalueet arvioidaan uudelleen joka vuosi, jotta niitä voidaan tarvittaessa mukauttaa markkinoiden määrälliseen ja laadulliseen muutokseen,
tuotantoalueet hyväksytään perinteisten tupakan tuotantoalueiden perusteella; asianomaiset jäsenvaltiot voivat tietyn lajikeryhmän tuotannon moitteettoman hallinnon vuoksi ja vakuuskynnyksensä asettamissa rajoissa pyytää tällaisen perinteisen alueen lisäämistä hyväksyttyjen tuotantoalueiden luetteloon,
Italian pyydettyä Marchen sisällyttämistä luetteloon ryhmän IV tupakan tuotantoalueista ja Ranskan pyydettyä alueiden Champagne-Ardennes ja Ile-de-France sisällyttämistä luetteloon ryhmän II tupakan tuotantoalueista ja ottaen huomioon, että pyynnön kohteena olevat kolme aluetta ovat perinteisiä tuotantoalueita, olisi muutettava asetuksen (ETY) N:o 3478/92 liite I, jossa vahvistetaan hyväksytyt tuotantoalueet, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3478/92 seuraavasti:
Korvataan liitteessä I olevat osat II "Light-air cured" ja IV "Fire-cured" tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan satovuodesta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä huhtikuuta 1998.